
And yaf him to the queen, al at hir wille
To chese wethir sche wolde him save or spille.
The queen thankede the kyng with al hir might;
And after thus sche spak unto the knight,,
Whan that sche saugh hir tyme upon a day :
" Thow stondest yet/' quod sche, " in such array,
That of thy iyf hastow no sewerte;
I graunte thy lif, if thou canst telle me,
What thing is it that wommen most desiren ;
Be war, and keep thy nek-bon fro the iren.             50

And if thou canst not tellen it anoon,
Yet wol I yive the leve for to goon
A twelfmonth and a day, it for to lere
An answer suffisaunt in this matiere.
And seurte wol I have, er that fchou pace,
Thy body for to yelden in this place/*
Wo was this knight, and sorwfully he sikede ;
But what ? he may not doon al as him likedr,
And atte last he ches him for to wende,
And cam ayein right at the yeres ende                    ()0

With swich answer as God him wolde purveye ;
And takith his leve,, and wendith forth his weye.
He sekith every hous and every place
Wher-so he hopith for to fynde grace,,
To lerne what thing wommen loven most;
But he ne couthe arryven in no cost,
Wher as he mighte fynde in this mattierc
Two creatures accordyng in fere.
Some sayden, wommen loven best nchesse,
Some sayde honour, and some sayde jolynesse,        70
Some riche array, some say den lust on bedde,
And ofte tyme to be wydow and wedde*
Some sayden owre herte is most i-eased
Whan we ben y-flaterid and y-pleased
He goth ful neigh the soth, I wi] not lye ;
A man schal wynne us best with flaterye ;
And with attendaunce, and with busynesse
Ben we y-limid both more ancl lease.**
And some sayen, that we loven best
For to be fre, and to doon as us lest,,                        80

And that no man repreve us of oure vice,
But say that we ben wys, and no thing nyce.
For trewely ther is noon of us alle,
If eny wight wolde claw us on the galle?
That we nyl like, for he saith us soth;
Assay, and he schal fynd it, that so doth.

